Predkladacia správa

Návrh opatrenia Národnej banky Slovenska o náležitostiach žiadosti a spôsobe preukazovania splnenia podmienok na udelenie bankového povolenia pre banku a pobočku zahraničnej banky so sídlom mimo územia členského štátu (ďalej len „návrh opatrenia“) bol vypracovaný na základe splnomocňovacích ustanovení § 7 ods. 9 a § 8 ods. 14 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov (ďalej len „zákon o bankách“).

[bookmark: _Hlk221484570]Návrh opatrenia bol vypracovaný z dôvodu prijatia novely zákona o bankách,[footnoteRef:1]) na základe ktorej došlo k úprave terminológie, požiadaviek v oblasti vnútorného riadenia bánk a tiež k úprave ustanovení týkajúcich sa zriadenia pobočky zahraničnej banky so sídlom mimo územia Európskej únie alebo Európskeho hospodárskeho priestoru (ďalej len „pobočka zahraničnej banky so sídlom mimo územia členského štátu“). Tieto zmeny vyplývajú z transpozície smernice EÚ 2024/1619,[footnoteRef:2]) ktorú vykonala novela zákona o bankách. [1: ) Zákon č. 30/2026 Z. z., ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.]  [2: ) Smernica Európskeho parlamentu a Rady (EÚ) 2024/1619 z 31. mája 2024, ktorou sa mení smernica 2013/36/EÚ, pokiaľ ide o právomoci v oblasti dohľadu, sankcie, pobočky z tretích krajín a environmentálne a sociálne riziká a riziká v oblasti správy a riadenia (Ú. v. EÚ L, 2024/1619, 19.6.2024).] 


Návrh opatrenia ustanovuje obsah žiadosti o udelenie bankového povolenia pre banku a pobočku zahraničnej banky so sídlom mimo územia členského štátu a rozsah dokladov prikladaných k tejto žiadosti v nadväznosti na zmeny v zákone o bankách, ktoré priniesla novela zákona o bankách.

[bookmark: _Hlk221486315][bookmark: _Hlk221485046]Cieľom návrhu opatrenia je vytvorenie dostatočného základu pre prijatie informovaného rozhodnutia o udelení bankového povolenia, pričom v prípade pobočky zahraničnej banky so sídlom mimo územia členského štátu je braný ohľad na to, že jej zriaďovateľ má sídlo v tretej krajine a je regulovaný právom tretej krajiny. 

[bookmark: _Hlk160453136]Návrhom opatrenia sa zrušuje opatrenie Národnej banky Slovenska zo 4. februára 2025 č. 2/2025 o náležitostiach žiadosti a spôsobe preukazovania splnenia podmienok na udelenie bankového povolenia pre banku a pobočku zahraničnej banky (oznámenie č. 30/2025 Z. z.).

Návrh opatrenia sa netýka pôsobnosti miestnej územnej samosprávy, z tohto dôvodu nie je potrebné vyjadrovať sa k súladu návrhu opatrenia s Európskou chartou miestnej samosprávy.


